Vyhodnotenie plnenia úloh Akčného plánu

Predkladané vyhodnotenie plnenia požadovaných úloh Akčného plánu pre implementáciu Národnej stratégie ochrany biodiverzity na Slovensku pre roky 1998-2010 (ďalej len Akčný plán) sa uskutočňuje s pomerne krátkym odstupom od jeho schválenia a za nepriaznivých ekonomických podmienok. Finančné zabezpečenie úloh Akčného plánu nie je takmer vôbec zohľadnené pri poskytovaní prostriedkov zo štátneho rozpočtu. Keďže na plnenie úloh nezískali rezorty dostatok potrebných prostriedkov, zabezpečovali požadované úlohy len v  rozsahu limitovaných možností. Pri riešení všetkých úloh bol preto veľmi významným faktorom nedostatok, príp. úplná absencia akýchkoľvek finančných prostriedkov.  Mnohé úlohy neboli plnené z dôvodu ich neaktuálnosti.
Na zefektívnenie plnenia Akčného plánu sa v zmysle uznesenia vlády SR č. 913/C.1 zo dňa 8.11.2000 pripravuje jeho aktualizácia, pri ktorej sa do nového Akčného plánu vyberú len úlohy, ktoré sú prioritné a aktuálne z hľadiska ochrany biodiverzity. 

Úlohy Akčného plánu boli za obdobie 2000 a 2001 plnené nasledovne:

Rezort | % podiel úloh | počet úloh splnených | % podiel  splnených úloh | počet úloh nespln. | % podiel nespln. úloh | Úloh spolu
MŽP SR | 44,7 | 19 | 32,8 | 39 | 67,2 | 58
MP SR | 30,8 | 13 | 33,4 | 27 | 66,6 | 40
MŠ SR | 16,1 | 3 | 13,6 | 18 | 86,4 | 21
MH SR | 2,2 | | | 3 | | 3
SAV | 2,2 | | | 3 | | 3
MK SR | 1,6 | 1 | | 1 | | 2
MS SR | 0,8 | 1 | | | | 1
MF SR | 0,8 | | | 1 | | 1
ÚGKK | 0,8 | | | 1 | | 1
Spolu | 100 | 37 | - | 93 | - | 102 (130*)
* Číslo vyjadruje počet konkrétnych úloh. Súčet splnených a nesplnených úloh (130) vyjadruje počet gestorstiev, pretože niektoré úlohy boli v gestorstve viacerých rezortov.

Finančné zdroje boli čerpané prevažne zo štátneho rozpočtu, niektoré úlohy boli riešené aj v rámci projektov a grantov.

Rezort | Finančné prostriedky (v tis. Sk) v rokoch 2000 a 2001
| plánované | získané a čerpané
MŽP SR | 48 551 | 30 700*
MP SR | 112 145 | 43 215
MŠ SR | 14 940 | 0
MH SR | 9 100 | 0
SAV | 4 250 | 728
MK SR | 1 200 | 400
MS SR | 0 | 0
MF SR | 0 | 0
ÚGKK | 1 000 | 0
Spolu | 191 186 | 75 043
* z toho sa na úlohy s termínom ukončenia v rokoch 2000 a 2001 pridelilo aj vyčerpalo 13,0255 mil. Sk. Ostatné finančné prostriedky sa pridelili a čerpali na priebežné plnenie úloh s termínmi splnenia v nasledujúcich rokoch, teda rokoch 2002 až 2010. 

Len v troch prípadoch bolo poukázané na potrebu personálneho posilnenia a zlepšenia spolupráce medzi organizáciami pri riešení úloh Akčného plánu.

Porovnanie s predchádzajúcim dvojročným obdobím

Úlohy Akčného plánu boli v rokoch 1998-1999 plnené nasledovne:

Rezort | % podiel zo všetkých úloh | počet úloh splnených | % podiel  splnených úloh | počet úloh nesplnených | % podiel nesplnených úloh | Úloh spolu
MŽP SR | | 5 | 7 | 62 | 93 | 67
MP SR | | 6 | 19 | 25 | 81 | 31
MŠ SR | | 1 | 8 | 11 | 92 | 12
MK SR | | 0 | | 3 | | 3
MV SR | | 0 | | 1 | | 1
MF SR | | 0 | | 1 | | 1
Spolu | | 12 | | 103 | | 115